46 1772. 



Alae complicatae pene longitudine caudae. Tectrices 

 supra atro-fuscae, ultimae secundariarum margine apicis 

 rufescentes. Remiges primariae fuscae, apice exteriore ma- 

 cula grisea, secundariae lamina externa infra rufescente, 

 supra anatina (speculum efficiente), interna fusco-grisea. 

 Scapulares elongatae fuscae, rufescenti-marginatae. Cau- 

 da rotundata. Rectrices xvi acuminatae omnes, fuscae, 

 rufescenti - marginatae. 



53. Anas assimilis F. (*). 



(Fig. picta G.) 



Anas fusca, pennis rufescenti marginatis, rostro pedibus- 

 que rubentibus, capite cinereo-fusco punctato. 



Habitat ad Capitis bonae spei maritima imprimis, a Bel- 

 gis appellatur Smee. 



Corpus magnitudine ferinae vel majus. Caput cine- 

 reum, maculis s. punctis crebris fuscis aspersum. Pectus 

 fuscum, marginibus pennarum rufescentibus transversis. 

 Dorsum virente fuscum, pennis pallide rufescenti margi- 

 natis. 



Remiges primores exterius virenti fuscae: secunda- 

 riae speculo anatino, utrimque albo cincto. Rectrices in 

 caudam acutam cuneatam desinunt. Rostrum et pedes 

 colore nigricante-rubro. 



Observ. Hae postremae tres anates revera maxime 

 sunt inter se similes; at prima rostro flavo destincta, se- 

 cunda minor quam reliquae, et pileo atro distinguenda, ter- 

 tia capite fusco punctato facile dignoscitur a reliquis. 



54. Larus littoreus F. (**) 



Larus supra canus subtus remigibusque apice albis, 4 

 primoribus apice fusco-nigris, rectricibus albis. 



(*) Anas guttata Mus. Berol. 



(**) Larus dominicanus n. Grande Mouette Azar. 



